Johannes, Dei gratia Francorum rex. Notum facimus universis presentibus et futuris, nos transsumptum seu transcriptum infra scriptarum litterarum ac ipsas in parte consumptas vidisse formam que sequitur continentes: In nomine Domini, amen, anno incarnationis ejusdem Domini millesimo trecentesimo tricesimo sexto, mense januarii, Ego Guido de Marreyo, notarius curie domini ducis Burgundie apud Sanctum Johannem juxta Laudonam, notum facio universis quod ego vidi et diligenter inspexi ac de verbo ad verbum legi quasdam litteras sanas et integras sigilli et scriptura non rasas non abolitas nec in aliquo parte sui viciatas, formam que sequitur continentes: In nomine Domini, amen. Nos Hugo, dux Burgundie.... (Voir n° CCLXXIII.) In cujus visionis testimonium sigillum curie domini ducis Burgundie isti transcripto rogavi et obtinui apponi. Actum et datum presentibus domino Humberto monaco et sacrista de Laudona, domino Jacobo rotarii de Domo Dei, Philiberto et Johanne filio mei Guidonis notarii predicti, testibus ad hoc vocatis et rogatis. Et quia per inimicos regni nostri dicta villa nostra extitit combusta et penitus spoliata taliter quod originale litterarum predictarum una cum aliis rebus dicte ville incendio positum et omnino destitutum institit, prout tam per fide dignos per inspectionem dicti originalis in majori parte ut premittitur consumpti seu combusti nobis constitit et sumus plenarie informati, dictas litteras et vidimus vulgariter nominatas ac si originale predictum in rerum natura existeret et omnia et singula in eisdem litteris contenta rata habentes et grata ea volumus, laudamus et approbamus et de nostra gracia speciali, certa sciencia, auctoritate regia et plenitudine potestates tenore presentium confirmamus et tantam fidem seu robur eisdem sicut et originali predicto adhiberi et pareri volumus et jubemus gracia et auctoritate supra dictis. Mandantes custodi seu gubernatori ducatus nostri Burgundie nec non baillivo Divionensi ceterisque justiciariis et officiariis regni nostri modernis et futuris ac eorum loca tenentibus et eorum cuilibet ut ad eum pertinuerit quatenus habitatoribus castri Sancti Johannis predicti nostris presentibus confirmatione pariter et gracia uti pacifice faciant et gaudere nil in contrarium actemptantes seu atemptari permittentes quoquomodo. Quod ut firmum et stabile permaneat in futurum nostrum hiis presentibus fecimus apponi sigillum, nostro in aliis et alieno in omnibus jure salvo. Datum in castro nostro de Talento prope Divionem, anno Domini millesimo CCC° sexagesimo tercio mense junii. Par le Roy à la relation du Conseil ouquel estoient messire G. de Foucourt et maistre Jehan Chalemart. ROUGEMONT.